**Richard Francis Burton** (født 19. mars 1821 i Torquay i Devon i England, død 20. oktober 1890 i Triest i Østerrike-Ungarn) var en engelsk utforsker, oversetter, forfatter, etnolog, lingvist, spion, poet, hypnotisør, fekter og diplomat. I sin svært mangfoldige karriere ble han kjent for sine reiser og utforskninger i Asia, Afrika og Amerika, foruten sin kunnskap om språk og kulturer. I henhold til en redegjørelse snakket han 29 europeiske, asiatiske og afrikanske språk.

Liv og virke
------------

### Bakgrunn

Richard Francis Burtons mor, Martha, stammet fra en velstående familie, fra Richard Baker, en *squire* fra Hertfordshire. Joseph Netterville Burton, hans far, var generalløytnant i British Army. Hans farfar, Edward Burton, var av irsk-engelsk slekt og virket som prest i Westmorland for Church of Ireland. Burton hadde to søsken, Maria Katherine Elizabeth og Edward Joseph Netterville, født 1823 og 1824.

Under hans unge år foretok familien reiser for eksempel i 1825 til Tours i Frankrike. Richard ble først undervist av huslærere, og i 1829 begynte han på grunnskole som ble ledet av Reverend Charles Delafosse i Richmond Green i London Borough of Richmond upon Thames. Familien reiste igjen til Frankrike, og til Italia, og Richard fikk interesse for språk. Han lærte seg raskt fransk og latinsk og italiensk, og enkelte dialekter som napolitansk. Senere i livet kunne han lære seg hindi og andre indoariske språk.

### Karriere

Blant Burtons best kjente prestasjoner, inkludert en farlig reise til Mekka forkledd som muslim, en ikke fordekt eller forkortet utgave av *Tusen og en natt* (på engelsk kalt for *The Arabian Nights* etter de tidlige oversettelsene av Antoine Gallands franske versjon), utgi *Kama Sutra* på engelsk, og hans reiser sammen med John Hanning Speke som de første europeere som besøkte de store innsjøer i Afrika på jakt etter Nilens kilder. Burtons verker og brev kritiserte i stor grad kolonipolitikken til Det britiske imperiet i en slik grad at det skadet hans karriere. Han var en profilert og lærd forfatter som skrev en rekke bøker og akademiske artikler om emner som omfattet menneskelig adferd, reiser, falkeoppdrett, fekting, seksualpraksis og etnografi. En karakteristisk trekk ved hans bøker er rikelig med fotnoter og referanser og appendikser (vedlegg) som inneholder bemerkelsesverdige observasjoner og informasjon.

Han var kaptein i hæren til Det britiske ostindiske kompani, tjenestegjorde i India (og senere også kortvarig i Krimkrigen). Som følge av dette ble han engasjert av Royal Geographical Society til å utforske østkysten av Afrika og han ledet en ekspedisjon av lokale og var den første europeer som så Tanganyikasjøen. Senere i livet tjenestegjorde hans som britisk konsul på øya Fernando Po; i Santos i Brasil; Damaskus i Syria; og til sist i Trieste i dagens Italia. Han var et medlem av Royal Geographical Society og ble belønnet med et orden, (KCMG) i 1886.

Referanser
----------

1. 1 2   Encyclopædia Britannica Online, oppført som Sir Richard Burton, Encyclopædia Britannica Online-ID biography/Richard-Burton-British-scholar-and-explorer, besøkt 9. oktober 2017[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. ↑   Hrvatska enciklopedija, Hrvatska enciklopedija-ID 10307[Hentet fra Wikidata]
4. 1 2   AlKindi, General Diamond Catalogue ID 4053[Hentet fra Wikidata]
5. ↑   Oxford Dictionary of National Biography, Oxford Biography Index Number 4136[Hentet fra Wikidata]
6. ↑   Gran Enciclopèdia Catalana, Gran Enciclopèdia Catalana-ID 0012884[Hentet fra Wikidata]
7. ↑  Charles Dudley Warner, red. (1897) (på en), *Library of the World's Best Literature*, Wikidata Q19098835,
8. 1 2 3 4 5   Kindred Britain[Hentet fra Wikidata]
9. 1 2   The Peerage[Hentet fra Wikidata]
10. ↑  ; *Autorités BnF*; besøksdato: 10. oktober 2015; BNF-ID: 11894626v.
11. ↑   Gold Medal Recipients[Hentet fra Wikidata]
12. ↑  Lovell, Mary S. (1998): *A Rage to Live*, Abacus, s. xvii.
13. ↑  Wright (1906), Band 1, S. 38 Arkivert 15. november 2016 hos Wayback Machine..
14. ↑  Wright (1906), Band 1, S. 52 Arkivert 15. november 2016 hos Wayback Machine..
15. ↑  *The Kasîdah Of Hâjî Abdû El-Yezdî* von Richard F. Burton (1870).

Eksterne lenker
---------------

* Samlede verker av Richard Burton hos *Burtoniana.org*, omfatter over 200 av Burtons artikler i magasiner og tidsskrifter
* (en) Verker av Richard Francis Burton i Prosjekt Gutenberg

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** ICCU **·** BNE **·** CiNii **·** BBC Things
 |